Запис Стефана Скадранина
Ако будете књигољубиви и захвални 

Иже ва Тројице славимаго Бога. Васеблаги Бог на кажди час и дан, и време призивајет нас ка себе различними својими тварми, овуду убо простртијем небесним и того красотојуже и висотоју, осудуже земним основанијем, и тоје различними предели. Потомже пророки и богодхновеним писанијем, послежде убо својим Јединородним Сином, рожденим от семене Давидова по плти. Сије убо толико благоутробије Божије подобајет известно ванимати, и са попеченијем, са благодати, јако да не благодарни о толиких благ обретем се. Поњеже толикими купљами житејскими саплетајем се, јештеже и порабоштенијем љутих Агарне погружајем се, најпачеже, уви страстеј, оскуденијем божаставних књиг садржим се, јако ниже малују чест времена вазмошти ка некојеј ползи душеполезнеј отлучити, на да не Вас сн дарованоје нам време от Бога васује исташтим, ниже дани нам талент ва земљу сакријем. Тем по Божију мановенију стазам последујште прежде па (!) бивших изредних мужи, иже добрими својими делеси вечнују памет наследоваше, аште и толикими бурами и метежи мира сего влаемже, поташтихом се исписати сије богодхновеније књиги Триоди, или јављењејше решти Трипеснаци, иже носет ва себе Ветхаго и Новаго завета различна ученија, твореније небу и земљи, првом чловеку сазданије, и тому от раја изгнаније, и крајњеје Спаса Христа ка нам сахожденије, и јако да ва кратце реку добрим уподобљеније, а злим отвраштеније. Сијаже все јасно наказују от искони Божије хотеније, са нам бившеје. 
Темже јакоже прежде предваривши рекох аз мањши, Стефан от града Скадра, не такмо посреде мојих братијах на и других православних христијан, потрудих се о сих душеполезних књиг. Того ради аште что будет ва њих недостатачно, молим се јако да са лгобовију исправљајете, поњеже самохотне или некојим нашим небреженијем ни једина чрта ва сих погреши се. Обаче аште књигољубни будете, и покажете се благодарни о сих, ваистину нас на бољши подвиг ваздвигнете, јеже и прочују страну оставшују сеје књиги са всеким таштанијем исписати. 
Саврши се ва лето от Спаснаго пришествија Господа нашего Исус Христа 1561, месеца генувара на 6, ва богохраним (ем) граде Венетским.

Извор 

 Београд. Архив САНУ инв. бр. 261, (Триод посни Стефана од Скадра, Венеција, 1561.). Поговор на
1. 258 и 258`. ЗИН I 619.